钦定古今图书集成/明伦汇编/人事典/第060卷 > 《浩歌》李贺
## 钦定古今图书集成/明伦汇编/人事典/第060卷 > 《浩歌》李贺

南风吹山作平地，帝遣天吴移海水。王母桃花千遍
红，彭祖巫咸几回死。青毛骢马参差钱，娇春杨柳含
细烟。筝人劝我金屈卮，神血未凝身问谁。不须浪饮
丁都护，世上英雄本无主。买丝绣作平原君，有酒唯
浇赵州土。漏催水咽玉蟾蜍，卫娘发薄不胜梳。看见
秋眉换新绿，二十男儿那刺促。